Documente necesare pentru depunerea dosarelor de bursă pe criterii sociale, pentru solicitanții studenți ale căror venituri pe membru de familie nu depășesc venitul minim net pe economie; studenți proveniți din case de copii sau centre de plasament familial; studenți orfani de unul sau ambii părinți; studenții care provin din familii monoparentale:
· Declarația pe propria răspundere (olografă) privind veniturile nete, cu caracter permanent, obținute pe ultimele 12 luni anterioare cererii (octombrie 2025 – septembrie 2026) (Anexa 5), realizate de membrii familiei, supuse impozitului pe venit (Anexa 1); 
· [bookmark: _Hlk179789862]Acordul privind prelucrarea datelor cu caracter personal pentru verificarea respectării criteriilor de acordare a bursei: pentru student și pentru fiecare membru al familiei, cu vârsta de cel puțin 16 ani (acorduri olografe) (Anexele 2-3);
· [bookmark: _GoBack]Tabel cu componența familiei (Anexa 7)
· Copii CI/BI (student + membrii familiei, luați în calcul)
· Copii ale certificatelor de naștere pentru frații sau surorile care nu au carte de identitate (sub 14 ani);
· Adeverințe de elev/student de la unitatea de învățământ, pentru frații sau surorile din sistemul preuniversitar sau universitar la zi;
· Certificatul de căsătorie al studentului, unde este cazul;
· Extras de cont (student), nu trebuie să se vadă sumele, ci IBAN-ul si deținătorul
· Copii de pe acte de stare civilă/ decizia instanței de menținere a stării de arest sau raportul de anchetă socială în cazul părinților dispăruți, dacă este cazul; 
· Copii ale certificatului/certificatelor de deces al/ale părintelui/părinților - pentru solicitanții studenți cu vârsta de până la 26 de ani orfani de unul sau doi părinți; 
· Certificat de divorț al părinților, unde este cazul, și dovada plății pensiei alimentare;
· Documente justificative privind situația în care se află (de exemplu hotărâre de divorț/certificat de divorț; declarație notarială a părintelui care are studentul în întreținere, în cazul în care părinții nu au fost căsătoriți) - pentru studenții (cu vârsta de până la 26 de ani) care provin din familii monoparentale, unde este cazul;
· Adeverință din care să reiasă că solicitantul se află într-un centru de plasament sau copie a hotărârii judecătorești din care să reiasă că solicitantul se află în plasament familial, unde este cazul;
· Declarație notarială pentru membrii familiei majori care nu realizează venituri.
· Ancheta socială este obligatorie doar în cazul în care nimeni din familia studentului, inclusiv acesta, nu realizează venituri sau cel puțin unul dintre părinții studentului lucrează sau este domiciliat în străinătate. Pentru situațiile în care există suspiciuni rezonabile, comisia de evaluare a cererii pentru acordarea bursei sociale poate solicita studentului să prezinte raportul de anchetă socială, realizat cu respectarea prevederilor legale, din care să reiasă situația exactă a familiei acestuia;
· În cazul în care studentul solicitant sau un membru al familiei acestuia obține venituri cu caracter permanent care nu sunt înregistrate în evidențele ANAF, este obligatorie depunerea unei adeverințe de venit eliberate de angajator, aferente ultimelor 12 luni anterioare depunerii cererii;
· Alte declarații notariale (de exemplu: în cazul unui student care provine din familie monoparentală și care nu are legătură cu părintele înstrăinat, acesta poate da o declarație notarială că nu este întreținut și nu are nicio legătură cu părintele înstrăinat);
· Certificat de la un medic de specialitate, altul decât medicul de familie, în care să se prezinte evoluția și tabloul clinic al problemei medicale de care suferă studentul și care se încadrează în prevederile art. 10 alin. (9) lit. b) din Ordinul de Ministru 6463/2023. Acest certificat trebuie vizat de Dispensarul Medical Universitar sau însoțit de o adeverință eliberată de Dispensarul Medical Universitar, care să precizeze: „Se încadrează în lista de afecțiuni din Metodologia UB.”  sau 
Certificat de încadrare în grad de handicap locomotor și încadrare într-un grad de invaliditate,  vizat de Dispensarul Medical Universitar sau însoțit de o adeverință eliberată de Dispensarul Medical Universitar, care să precizeze: „Se încadrează în lista de afecțiuni din Metodologia UB.” Viza/adeverința trebuie eliberată de Dispensarul Medical Universitar în perioada de depunere a dosarelor.

